CELEX: 32022D0621
Language: et
Date: 2022-04-07 00:00:00
Title: Komisjoni rakendusotsus (EL) 2022/621, 7. aprill 2022, millega muudetakse rakendusotsust (EL) 2019/436 Euroopa Parlamendi ja nõukogu direktiivi 2006/42/EÜ toetuseks koostatud segurautode, kraanade ja muude masinate harmoneeritud standardite kohta (EMPs kohaldatav tekst)

13.4.2022   
               
               
                  ET
               
               
                  Euroopa Liidu Teataja
               
               
                  L 115/75
               
            
         KOMISJONI RAKENDUSOTSUS (EL) 2022/621,
         7. aprill 2022,
         millega muudetakse rakendusotsust (EL) 2019/436 Euroopa Parlamendi ja nõukogu direktiivi 2006/42/EÜ toetuseks koostatud segurautode, kraanade ja muude masinate harmoneeritud standardite kohta
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (1) eriti selle artikli 10 lõiget 6,
         võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (2) eriti selle artikli 7 lõiget 3,
         ning arvestades järgmist:
         
                     (1)
                  
                  
                     Direktiivi 2006/42/EÜ artikli 7 kohaselt eeldatakse, et masinad, mis on toodetud kooskõlas harmoneeritud standardiga, mille kohta on avaldatud viide Euroopa Liidu Teatajas, vastavad nimetatud harmoneeritud standardiga hõlmatud olulistele tervisekaitse- ja ohutusnõuetele.
                  
               
                     (2)
                  
                  
                     19. detsembri 2006. aasta kirjas M/396 esitas komisjon Euroopa Standardikomiteele (CEN) ja Euroopa Elektrotehnika Standardikomiteele (Cenelec) taotluse (edaspidi „taotlus“) koostada, läbi vaadata ja lõplikult välja töötada direktiivi 2006/42/EÜ toetavad harmoneeritud standardid, et võtta arvesse muudatusi, mida see direktiiv on toonud võrreldes Euroopa Parlamendi ja nõukogu direktiiviga 98/37/EÜ (3).
                  
               
                     (3)
                  
                  
                     Taotluse põhjal koostas CEN uued harmoneeritud standardid EN 13852-3:2021 kergujuvkraanade kohta, EN 12385-5:2021 liftide köistrosside kohta ja EN 12609:2021 segurautode ohutusnõuete kohta.
                  
               
                     (4)
                  
                  
                     Taotluse põhjal vaatasid CEN ja Cenelec ühtlasi läbi olemasolevad harmoneeritud standardid, mille viited on avaldatud Euroopa Liidu Teataja C-seerias komisjoni teatisega 2018/C 092/01, (4) et kohandada neid tehnika arenguga. Selle tulemusena võeti vastu järgmised uued harmoneeritud standardid: EN 12312-5:2021 lennukite tankimisseadmete kohta; EN 13001-2:2021 kraanade ohutuse kohta; EN 1501-1:2021 tagantlaadimisega prügikogumissõidukite kohta; EN 1501-2:2021 külglaadimisega prügikogumissõidukite kohta; EN 1501-3:2021 eestlaadimisega prügikogumissõidukite kohta; EN 1501-5:2021 prügikogumissõidukite tõstemehhanismide kohta; EN 1829-1:2021 kõrgsurve veejoa masinate kohta; EN ISO 22868:2021 käeskantavate sisepõlemismootoriga masinate mürakatsete eeskirjade tehnilise meetodi kohta; EN 303–5:2021 tahkekütusekatelde kohta; EN ISO 11202:2010/A1:2021 töökoha ja muude ettenähtud asukohtade helirõhutaseme määramise kohta; EN ISO 19085-1:2021 puidutöötlemismasinate ühtsete nõuete kohta; EN 1756-1:2021 luuktõstukite ohutusnõuete kohta; EN IEC 62061:2021 ohutusega seotud juhtimissüsteemide funktsionaalse ohutuse kohta.
                  
               
                     (5)
                  
                  
                     Lisaks muutsid CEN ja Cenelec harmoneeritud standardeid EN 13001-3–6:2018, EN 50636-2–107:2015/A1:2018 ja EN 60335-1:2012/A13:2017, mille viited on avaldatud komisjoni rakendusotsuses (EL) 2019/436 (5).
                  
               
                     (6)
                  
                  
                     Komisjon hindas koos CENi ja CENELECiga, kas CENi ja CENELECi koostatud, läbivaadatud ja muudetud standardid on taotlusega kooskõlas.
                  
               
                     (7)
                  
                  
                     CENi ja CENELECi poolt taotluse põhjal koostatud, läbivaadatud ja muudetud harmoneeritud standardid vastavad ohutusõuetele, mida nad peavad käsitlema ja mis on sätestatud direktiivis 2006/42/EÜ. Seepärast on asjakohane avaldada viited nendele standarditele Euroopa Liidu Teatajas koos viidetega nende standardite asjaomastele muudatustele või parandustele.
                  
               
                     (8)
                  
                  
                     Viide standardile EN 474–1:2006+A6:2019 avaldati Euroopa Liidu Teatajas komisjoni rakendusotsusega (EL) 2021/1813 (6) koos tingimusega. Sellega asendati viide harmoneeritud standardile EN 474–1:2006+A5:2018 ilma üleminekuperioodi sätestamata. Selleks et anda tootjatele aega uue standardi kohaldamiseks valmistumiseks, on asjakohane avaldada Euroopa Liidu Teatajas erandkorras piiratud ajaks viide harmoneeritud standardile EN 474–1:2006+A5:2018. Õiguskindluse huvides peaks avaldatav viide harmoneeritud standardile EN 474–1:2006+A5:2018 hõlmama ka käesoleva otsuse jõustumisele eelnevat ajavahemikku.
                  
               
                     (9)
                  
                  
                     Rakendusotsusega (EL) 2021/1813 kehtestatud harmoneeritud standardi EN 474–1:2006+A6:2019 piirangu tekst on ebaselge, kuna selles on segi aetud standardi kaks eraldi puudujääki.
                  
               
                     (10)
                  
                  
                     Esimene puudujääk käsitleb ebapiisavat nähtavust, mis on kindlaks tehtud standardi EN 474–1:2006+A6:2019 puhul, kui seda kohaldada koos standardiga EN 474–5:2006+A3:2013 hüdraulilistele ekskavaatoritele esitatavate nõuete kohta. Sarnaselt harmoneeritud standardile EN 474–1:2006+A5:2018 ei taga harmoneeritud standard EN 474–1:2006+A6:2019, et juht saab käitada masinat ja selle riistu nende eeldatavates kasutustingimustes juhile ja ohustatud isikutele täiesti ohutult. Seepärast tuleks harmoneeritud standardis EN 474–1:2006+A5:2018 sätestatud piirang seoses direktiivi 2006/42/EÜ I lisa punktides 1.2.2 ja 3.2.1 sätestatud oluliste tervisekaitse- ja ohutusnõuetega säilitada ka harmoneeritud standardi EN 474–1:2006+A6:2019 puhul.
                  
               
                     (11)
                  
                  
                     Teine puudujääk on seotud asjaoluga, et hüdrauliliste ekskavaatorite ja pöördkoppade mullatöömasina külge kinnitamiseks kasutataval kiirhaakemehhanismil ei ole aktiivset hoiatussüsteemi ega aktiivset seiresüsteemi operaatori jaoks, juhul kui masin on kõnealuse lisaseadmega valesti haagitud. Seega ei vasta harmoneeritud standard EN 474–1:2006+A6:2019 direktiivi 2006/42/EÜ I lisa punkti 1.1.2 alapunktides b ja c ning punktis 1.3.3 sätestatud olulistele tervisekaitse- ja ohutusnõuetele ohutuse tagamiseks ja kukkuvatest esemetest tulenevate ohtude vältimiseks. Nendele punktidele tuleks viidata harmoneeritud standardi EN 474–1:2006+A6:2019 piirangus.
                  
               
                     (12)
                  
                  
                     Selguse ja õiguskindluse huvides tuleks tuvastatud puudujäägid esitada kahe eraldi piiranguna harmoneeritud standardile EN 474–1:2006+A6:2019.
                  
               
                     (13)
                  
                  
                     Viide harmoneeritud standardile EN 60335-1:2012 avaldati esmakordselt komisjoni teatises 2012/C 159/1 (7). Viide sellele standardile sisaldas viidet parandusele EN 60335-1:2012/AC:2014 alates sellest, kui viide sellele standardile avaldati komisjoni teatises 2016/C 14/1 (8). Viide harmoneeritud standardile EN 60335-1:2012 avaldati rakendusotsuses (EL) 2019/436 üksnes seoses standardimuudatustega EN 60335-1:2012/A11:2014 ja EN 60335-1:2012/A13:2017. Ekslikult jäeti harmoneeritud standardi EN 60335-1:2012 viite avaldamisel rakendusotsuses (EL) 2019/436 välja viide standardiparandusele EN 60335-1:2012/AC:2014. Seepärast on asjakohane asendada viide harmoneeritud standardile EN 60335-1:2012 koos viidetega standardimuudatustele EN 60335-1:2012/A11:2014 ja EN 60335-1:2012/A13:2017 ning lisada viide standardiparandusele EN 60335-1:2012/AC:2014. Õiguskindluse huvides tuleks viidet käesoleva otsusega muudetud harmoneeritud standardile EN 60335-1:2012 kohaldada tagasiulatuvalt.
                  
               
                     (14)
                  
                  
                     Rakendusotsuse (EL) 2019/436 I lisas on esitatud viited harmoneeritud standarditele, mille puhul eeldatakse vastavust direktiivile 2006/42/EÜ, ja II lisas viited harmoneeritud standarditele, mille puhul kehtib vastavuseeldus teatavate piirangutega. Selleks et direktiivi 2006/42/EÜ toetuseks koostatud harmoneeritud standardid oleksid loetletud ühes aktis, tuleb viited CENi ja CENELECi poolt asendatud, läbivaadatud või muudetud standarditele lisada rakendusotsusesse (EL) 2019/436.
                  
               
                     (15)
                  
                  
                     Rakendusotsuse (EL) 2019/436 III lisas on loetletud direktiivi 2006/42/EÜ toetuseks koostatud harmoneeritud standardite viited, mis kustutatakse Euroopa Liidu Teataja C-seeriast kõnealuses lisas sätestatud kuupäevadel.
                  
               
                     (16)
                  
                  
                     CENi ja CENELECi poolt taotluse põhjal tehtud töö tulemusena on asendatud, läbi vaadatud või muudetud Euroopa Liidu Teataja C-seerias avaldatud järgmisi harmoneeritud standardeid: EN 12312-5:2005+A1:2009; EN 13001-2:2014; EN 1501-1:2011+A1:2015; EN 1501-2:2005+A1:2009; EN 1501-3:2008; EN 1501-5:2011; EN 1829-1:2010; EN ISO 22868:2011; EN 303–5:2012; EN ISO 11202:2010; EN ISO 19085-1:2017; EN 1756-1:2001+A1:2008 ja EN 62061:2005/A2:2015. Seepärast on vaja kustutada viited kõnealustele standarditele Euroopa Liidu Teatajast ja lisada need viited rakendusotsuse (EL) 2019/436 III lisasse.
                  
               
                     (17)
                  
                  
                     Samuti tuleb kustutada rakendusotsuses (EL) 2019/436 avaldatud viited harmoneeritud standarditele EN 13001-3–6:2018, EN 50636-2–107:2015/A2:2020 ja EN 60335-1:2012/A13:2017, võttes arvesse, et neid standardeid on muudetud. Seepärast on asjakohane need viited kõnealuse rakendusotsuse I lisast kustutada.
                  
               
                     (18)
                  
                  
                     Selleks et anda tootjatele piisavalt aega, et valmistuda uute, läbivaadatud või muudetud standardite kohaldamiseks, on vaja edasi lükata järgmiste harmoneeritud standardite viidete kustutamine: EN 12312-5:2005+A1:2009; EN 13001-2:2014; EN 1501-1:2011+A1:2015; EN 1501-2:2005+A1:2009; EN 1501-3:2008; EN 1501-5:2011; EN 1829-1:2010; EN ISO 22868:2011; EN 303–5:2012; EN ISO 11202:2010; EN ISO 19085-1:2017; EN 1756-1:2001+A1:2008; EN 62061:2005/A2:2015; EN 13001-3–6:2018, EN 50636-2–107:2015/A2:2020 ja EN 60335-1:2012/A13:2017.
                  
               
                     (19)
                  
                  
                     Seepärast tuleks rakendusotsust (EL) 2019/436 vastavalt muuta.
                  
               
                     (20)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjaomastele olulistele nõuetele, mis on sätestatud liidu ühtlustamisõigusaktides. Seepärast peaks käesolev otsus jõustuma selle avaldamise päeval,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2019/436 muudetakse järgmiselt.
            
                        (1)
                     
                     
                        Artiklisse 1 lisatakse järgmine lõige:
                        „Käesoleva otsuse IIA lisas loetletud viide direktiivi 2006/42/EÜ toetuseks koostatud harmoneeritud standardile EN 474–1:2006+A5:2018 mullatöömasinate kohta avaldatakse Euroopa Liidu Teatajas piiranguga. See viide loetakse Euroopa Liidu Teatajas avaldatuks kõnealuses lisas sätestatud ajavahemikuks.“;
                     
                  
                        (2)
                     
                     
                        I lisa muudetakse vastavalt käesoleva otsuse I lisale;
                     
                  
                        (3)
                     
                     
                        II lisa muudetakse vastavalt käesoleva otsuse II lisale;
                     
                  
                        (4)
                     
                     
                        Lisatakse IIA lisa, mis on esitatud käesoleva otsuse III lisas;
                     
                  
                        (5)
                     
                     
                        III lisa muudetakse vastavalt käesoleva otsuse IV lisale.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
            I lisa punkte 1, 4 ja 6 kohaldatakse alates 11. oktoobrist 2023.
            I lisa punkti 3 kohaldatakse alates 19. märtsist 2019.
         
         
            Brüssel, 7. aprill 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  ELT L 157, 9.6.2006, lk 24.
         
            (3)  Euroopa Parlamendi ja nõukogu 22. juuni 1998. aasta direktiiv 98/37/EÜ masinaid käsitlevate liikmesriikide õigusaktide ühtlustamise kohta (EÜT L 207, 23.7.1998, lk 1).
         
            (4)  Komisjoni teatis, mis on seotud Euroopa Parlamendi ja nõukogu direktiivi 2006/42/EÜ (mis käsitleb masinaid ja millega muudetakse direktiivi 95/16/EÜ) rakendamisega (Liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 92, 9.3.2018, lk 1).
         
            (5)  Komisjoni 18. märtsi 2019. aasta rakendusotsus (EL) 2019/436 Euroopa Parlamendi ja nõukogu direktiivi 2006/42/EÜ toetuseks koostatud masinate harmoneeritud standardite kohta (ELT L 75, 19.3.2019, lk 108).
         
            (6)  Komisjoni 14. oktoobri 2021. aasta rakendusotsus (EL) 2021/1813, millega muudetakse rakendusotsust (EL) 2019/436 seoses õhusõidukite maapealsete teenindusseadmete, kraanade, kaevandustööriistade ja muude masinate harmoneeritud standarditega, mis on koostatud Euroopa Parlamendi ja nõukogu direktiivi 2006/42/EÜ toetuseks, ning tunnistatakse kehtetuks komisjoni rakendusotsus (EL) 2015/27 (ELT L 366, 15.10.2021, lk 109).
         
            (7)  Komisjoni teatis, mis on seotud Euroopa Parlamendi ja nõukogu 17. mai 2006. aasta direktiivi 2006/42/EÜ (mis käsitleb masinaid ja millega muudetakse direktiivi 95/16/EÜ) rakendamisega (direktiivi kohaste ühtlustatud standardite pealkirjade ja viidete avaldamine) (ELT C 159, 5.6.2012, lk 1).
         
            (8)  Komisjoni teatis, mis on seotud Euroopa Parlamendi ja nõukogu 17. mai 2006. aasta direktiivi 2006/42/EÜ (mis käsitleb masinaid ja millega muudetakse direktiivi 95/16/EÜ) rakendamisega (Liidu ühtlustamisaktide kohaste ühtlustatud standardite pealkirjade ja viidete avaldamine) (ELT C 14, 15.1.2016, lk 1).
      
      
         
            I LISA
            I lisa muudetakse järgmiselt:
            
                        (1)
                     
                     
                        rida 12 jäetakse välja;
                     
                  
                        (2)
                     
                     
                        lisatakse järgmine rida 12a:
                        
                                    „12a
                                 
                                 
                                    EN 13001-3–6:2018+A1:2021
                                    Kraanad. Üldine ehitus. Osa 3–6: Masinate piirseisundid ja kõlblikkuse tõendamine. Hüdrosilindrid
                                 
                                 
                                    C“;
                                 
                              
                  
                        (3)
                     
                     
                        rida 33 asendatakse järgmisega:
                        
                                    „33.
                                 
                                 
                                    EN 60335-1:2012
                                    Majapidamis- ja muud taolised elektriseadmed. Ohutus. Osa 1: Üldnõuded IEC 60335-1:2010 (Muudetud)
                                    EN 60335-1:2012/AC:2014
                                    EN 60335-1:2012/A11:2014
                                    EN 60335-1:2012/A13:2017
                                 
                                 
                                    C“;
                                 
                              
                  
                        (4)
                     
                     
                        rida 33 jäetakse välja;
                     
                  
                        (5)
                     
                     
                        lisatakse järgmine rida 33a:
                        
                                    „33a
                                 
                                 
                                    EN 60335-1:2012
                                    Majapidamis- ja muud taolised elektriseadmed. Ohutus. Osa 1: Üldnõuded IEC 60335-1:2010 (Muudetud)
                                    EN 60335-1:2012/AC:2014
                                    EN 60335-1:2012/A11:2014
                                    EN 60335-1:2012/A13:2017
                                    EN 60335-1:2012/A15:2021
                                 
                                 
                                    C“;
                                 
                              
                  
                        (6)
                     
                     
                        rida 90 jäetakse välja;
                     
                  
                        (7)
                     
                     
                        lisatakse järgmine rida 90a:
                        
                                    „90a
                                 
                                 
                                    EN 50636-2–107:2015
                                    Majapidamis- ja muude taoliste elektriseadmete ohutus. Osa 2–107: Erinõuded akutoitega elektrilistele robotmuruniidukitele (muudetud IEC 60335-2–107:2012)
                                    EN 50636-2–107:2015/A1:2018
                                    EN 50636-2–107:2015/A2:2020
                                    EN 50636-2–107:2015/A3:2021
                                 
                                 
                                    C“;
                                 
                              
                  
                        (8)
                     
                     
                        lisatakse järgmised read:
                        
                                    „119.
                                 
                                 
                                    EN ISO 11202:2010
                                    Akustika. Masinate ja seadmete müra. Töökoha ja muude ettenähtud asukohtade helirõhutaseme määramine koos keskkonnaoludest tulenevate ligikaudsete korrektsioonide kohaldamisega (ISO 11202:2010)
                                    EN ISO 11202:2010/A1:2021
                                 
                                 
                                    B
                                 
                              
                                    120.
                                 
                                 
                                    EN 303–5:2021
                                    Küttekatlad. 5. osa: Käsitsi ja automaatselt köetavad tahkekütusekatlad nimisoojustootlikkusega kuni 500 kW. Mõisted, nõuded, katsetamine ja märgistus
                                 
                                 
                                    C
                                 
                              
                                    121.
                                 
                                 
                                    EN 1501-1:2021
                                    Prügikogumissõidukid. Üld- ja ohutusnõuded. Osa 1: Tagantlaadimisega prügikogumissõidukid
                                 
                                 
                                    C
                                 
                              
                                    122.
                                 
                                 
                                    EN 1501-2:2021
                                    Prügikogumissõidukid. Üld- ja ohutusnõuded. Osa 2: Külglaadimisega prügikogumissõidukid
                                 
                                 
                                    C
                                 
                              
                                    123.
                                 
                                 
                                    EN 1501-3:2021
                                    Prügikogumissõidukid. Üld- ja ohutusnõuded. Osa 3: Eestlaadimisega prügikogumissõidukid
                                 
                                 
                                    C
                                 
                              
                                    124.
                                 
                                 
                                    EN 1501-5:2021
                                    Prügikogumissõidukid. Üld- ja ohutusnõuded. Osa 5: Prügikogumissõidukite tõstemehhanismid
                                 
                                 
                                    C
                                 
                              
                                    125.
                                 
                                 
                                    EN 1756-1:2021
                                    Luuktõstukid. Ratassõidukitele paigaldatavad platvormtõstukid. Ohutusnõuded. Osa 1: Kaupade luuktõstukid
                                 
                                 
                                    C
                                 
                              
                                    126.
                                 
                                 
                                    EN 1829-1:2021
                                    Kõrgsurve veejoa masinad. Ohutusnõuded. Osa 1: Masinad
                                 
                                 
                                    C
                                 
                              
                                    127.
                                 
                                 
                                    EN 12312-5:2021
                                    Õhusõidukite maapealsed teenindusseadmed. Erinõuded. Osa 5: Lennukite tankimisseadmed
                                 
                                 
                                    C
                                 
                              
                                    128.
                                 
                                 
                                    EN 12385-5:2021
                                    Terastraadist trossid. Ohutus. Osa 5: Köistrossid liftidele
                                 
                                 
                                    C
                                 
                              
                                    129.
                                 
                                 
                                    EN 12609:2021
                                    Segurautod. Ohutusnõuded
                                 
                                 
                                    C
                                 
                              
                                    130.
                                 
                                 
                                    EN 13001-2:2021
                                    Kraanade ohutus. Üldine ehitus. Osa 2: Koormusmõjurid
                                 
                                 
                                    C
                                 
                              
                                    131.
                                 
                                 
                                    EN 13852-3:2021
                                    Kraanad. Ujuvkraanad. Osa 3: Kergujuvkraanad
                                 
                                 
                                    C
                                 
                              
                                    132.
                                 
                                 
                                    EN ISO 19085-1:2021
                                    Puidutöötlemismasinad. Ohutus. Osa 1: Ühtsed nõuded (ISO 19085-1:2021)
                                 
                                 
                                    C
                                 
                              
                                    133.
                                 
                                 
                                    EN ISO 22868:2021
                                    Metsa- ja aiatöömasinad. Käeskantavate sisepõlemismootoriga masinate mürakatsete eeskirjad. Tehniline meetod (täpsusklass 2) (ISO 22868:2021)
                                 
                                 
                                    C
                                 
                              
                                    134.
                                 
                                 
                                    EN IEC 62061:2021
                                    Masinate ohutus. Ohutusega seotud juhtimissüsteemide funktsionaalne ohutus (IEC 62061:2021)
                                 
                                 
                                    B“.
                                 
                              
                  
      
      
         
            II LISA
            II lisa 1. rida asendatakse järgmisega:
            
               
                           „1.
                        
                        
                           EN 474–1:2006+A6:2019
                           Mullatöömasinad. Ohutus. Osa 1: Üldnõuded
                           
                              Märkus 1. Käesolev dokument ei hõlma – kuid seda üksnes standardi EN 474–5:2006+A3:2013 hüdraulilisi ekskavaatoreid käsitlevate nõuete osas – kõnealuse standardi sätet 5.8.1 „Nähtavus. Juhi vaateväli“, mille kohaldamine ei anna alust eeldada vastavust direktiivi 2006/42/EÜ I lisa punktide 1.2.2 ja 3.2.1 olulistele tervisekaitse- ja ohutusnõuetele.
                           
                              Märkus 2. B.2 lisa: kiirhaakemehhanismide puhul ei anna harmoneeritud standardi EN 474–1:2006+A6:2019 kohaldamine alust eeldada vastavust direktiivi 2006/42/EÜ I lisa punkti 1.1.2 alapunktide b ja c ning 1.3.3 olulistele tervisekaitse- ja ohutusnõuetele, kui seda kohaldatakse koos standardi EN 474–4:2006+A2:2012 pöördkoppade nõuetega ja standardi EN 474–5:2006+A3:2013 hüdrauliliste ekskavaatorite nõuetega.
                        
                        
                           C“.
                        
                     
         
      
      
         
            III LISA
            
               
                  
                     „IIA LISA
                     
                                 
                                    Nr
                                 
                              
                              
                                 
                                    Viide standardile
                                 
                              
                              
                                 Liik
                              
                              
                                 
                                    Alates
                                 
                              
                              
                                 
                                    Kuni
                                 
                              
                           
                                 1.
                              
                              
                                 EN 474–1:2006+A5:2018
                                 Mullatöömasinad. Ohutus. Osa 1: Üldnõuded
                                 
                                    Märkus. Käesolev dokument ei hõlma – kuid seda üksnes standardi EN 474–5:2006+A3:2013 hüdraulilisi ekskavaatoreid käsitlevate nõuete osas – kõnealuse standardi sätet 5.8.1 „Nähtavus. Juhi vaateväli“, mille kohaldamine ei anna alust eeldada vastavust direktiivi 2006/42/EÜ I lisa punktide 1.2.2 ja 3.2.1 olulistele tervisekaitse- ja ohutusnõuetele.
                              
                              
                                 C
                              
                              
                                 15. oktoober 2021
                              
                              
                                 11. oktoober 2022
                              
                           
               ”
         
      
      
         
            IV LISA
            III lisasse lisatakse järgmised read:
            
               
                           „114.
                        
                        
                           EN 12312-5:2005+A1:2009
                           Õhusõidukite maapealsed teenindusseadmed. Erinõuded. Osa 5: Lennukite tankimisseadmed
                        
                        
                           11. oktoober 2023
                        
                        
                           C
                        
                     
                           115.
                        
                        
                           EN 13001-2:2014
                           Kraanade ohutus. Üldine ehitus. Osa 2: Koormusmõjurid
                        
                        
                           11. oktoober 2023
                        
                        
                           C
                        
                     
                           116.
                        
                        
                           EN 1501-1:2011+A1:2015
                           Prügikogumissõidukid. Üld- ja ohutusnõuded. Osa 1: Tagantlaadimisega prügikogumissõidukid
                        
                        
                           11. oktoober 2023
                        
                        
                           C
                        
                     
                           117.
                        
                        
                           EN 1501-2:2005+A1:2009
                           Prügikogumissõidukid ja nendega ühendatud tõstemehhanismid. Põhi- ja ohutusnõuded. Osa 2: Külglaadimisega prügikogumissõidukid
                        
                        
                           11. oktoober 2023
                        
                        
                           C
                        
                     
                           118.
                        
                        
                           EN 1501-3:2008
                           Prügikogumissõidukid ja nendega ühendatud tõstemehhanismid. Põhi- ja ohutusnõuded. Osa 3: Eestlaadimisega prügikogumissõidukid
                        
                        
                           11. oktoober 2023
                        
                        
                           C
                        
                     
                           119.
                        
                        
                           EN 1501-5:2011
                           Prügikogumissõidukid. Üld- ja ohutusnõuded. Osa 5: Prügikogumissõidukite tõstemehhanismid
                        
                        
                           11. oktoober 2023
                        
                        
                           C
                        
                     
                           120.
                        
                        
                           EN 1756-1:2001+A1:2008
                           Luuktõstukid. Ratassõidukitele paigaldatavad platvormtõstukid. Ohutusnõuded. Osa 1: Kaupade luuktõstukid
                        
                        
                           11. oktoober 2023
                        
                        
                           C
                        
                     
                           121.
                        
                        
                           EN 1829-1:2010
                           Kõrgsurvevett kasutavad masinad. Ohutusnõuded. Osa 1: Masinad
                        
                        
                           11. oktoober 2023
                        
                        
                           C
                        
                     
                           122.
                        
                        
                           EN 303–5:2012
                           Küttekatlad. 5. osa: Käsitsi ja automaatselt köetavad tahkekütusekatlad nimisoojustootlikkusega kuni 500 kW. Mõisted, nõuded, katsetamine ja märgistus
                        
                        
                           11. oktoober 2023
                        
                        
                           C
                        
                     
                           123.
                        
                        
                           EN 62061:2005
                           Masinate ohutus. Ohutusega seotud elektriliste, elektrooniliste ja programmeeritavate elektrooniliste kontrollsüsteemide funktsionaalne ohutus (IEC 62061:2005)
                           EN 62061:2005/AC:2010
                           EN 62061:2005/A1:2013
                           EN 62061:2005/A2:2015
                        
                        
                           11. oktoober 2023
                        
                        
                           B
                        
                     
                           124.
                        
                        
                           EN ISO 11202:2010
                           Akustika. Masinate ja seadmete müra. Töökoha ja muude ettenähtud asukohtade helirõhutaseme määramine koos keskkonnaoludest tulenevate ligikaudsete korrektsioonide kohaldamisega (ISO 11202:2010)
                        
                        
                           11. oktoober 2023
                        
                        
                           B
                        
                     
                           125.
                        
                        
                           EN ISO 19085-1:2017
                           Puidutöötlemismasinad. Ohutus. Osa 1: Ühtsed nõuded (ISO 19085-1:2017)
                        
                        
                           11. oktoober 2023
                        
                        
                           C
                        
                     
                           126.
                        
                        
                           EN ISO 22868:2011
                           Metsa- ja aiatöömasinad. Käeskantavate sisepõlemismootoriga masinate mürakatsete eeskirjad. Tehniline meetod (täpsusklass 2) (ISO 22868:2011)
                        
                        
                           11. oktoober 2023
                        
                        
                           C“.